Odense Adresse-Contoirs Efterretninger, 1834-09-18
Fædrelandet. Offentlige Foranstaltninger. Ved Høiesteretsdom af 10 Juni sidstl., der stadfæster Tranquebar Extraretsdom af 16 Novbr. f. A., er Arrestanten Tiruvengidam, for at have myrdet og derefter udplyndret et 9 Aars gammelt indiansk Drengebarn, ved Navn Comarasamy, tilfundet at have sit Liv forbrudt og hans Legeme lægges paa Steile. Uagtet Domfældtes Ungdom, hans Mangel paa moralsk og religiøs Udvikling, samt den Tankeløshed, hvoraf hans Forhold efter Forbrydelsens Udøvelse bærer Præg, vare Omstændigheder, der kunde tale til hans Fordeel, dristede Kancelliet, ligesaa lidet som Høiesterets Pluralitet, paa Grund af den grusomme, al menneskelig Følelse oprørende Maade, hvorpaa Mordet var udført, sig ikke til at anbefale ham Eftergivelse af Livsstraffen; men da Halshugning er en Straf, der ikke bruges i den Deel af Jndien, hvor Europæerne have Herredømmet, og der altsaa ikke findes Folk, som ville eller kunne paatage sig at forrette Executionen, hvorimod Hængning er en Dødsstraf, der anvendes saavel i de franske som brittiske Besiddelser, indstillede Kollegiet efter Gouvernementets Forslag: at den Arrestanten Tiruvengidam idømte Livsstraf maa fuldbyrdes, dog at Executionen skeer ved Hængning. Denne Jndstilling blev af Hs. Majestæt bifaldt, og den 23 Juli sidstleden er allerhøieste Ordre derom udfærdiget til Gouvernementet i Tranquebar. - Af Sagens i Kollegialtidenden udførligere meddeelte Omstændigheder sees at Tiltalte, allene for at bemægtige sig nogle smykker, som det dræbte Barn har, efter hvad der er Brug blandt de meere velhavende Jndfødte, begik Mordet. Til den Ende lokkede han Barnet ud i Skoven, for at samle et Slags sorte spiselige Bær, og efterat have stødt det to Gange med Hovedet og imod et Træe, slæbte det halvdøde Barn ved Benene hen til en Kanal, hvor han stødte det ned og med sin ene Fod paa dets Bryst holdt det under Vandet 1/4 Time. Derpaa tog han smykkerne, der bestode af en saakaldet Livring Sølv et Par Sølv=Haandringe, samt 3 Guld=Ørensmykker, af Liget, hvorved han betiente sig af en Kniv for at løsgjøre: Ørenringe, og lod det derefter flyde i Kanalen. Efter Forbrydelsen saavelsom under Forhørerne udviste Tiltalte, der efter sin Fødsel henhører til Wellala=Kasten, som af de Jndfødte ansees for god Herkomst, en utrolig Grad af Ligegyldighed og Uforfærdethed, og for saavidt han udtrykte nogen Fortrydelse over den forøvede Misgierning, var samme blot en Følge af Bekymring for sit eget Liv. Da han henhører til de hedenske Familier, har der ingen nøiagtig Oplysning om hans Alder kunne tilveiebringes, eftersom en egen Klasse af Braminer, bekjendt under Navn af Almanaklæsere, i Almindelighed, naar et hedensk Barn fødes, forfatte et Dokument, Constellation kaldet, der indeholder en Beskrivelse over Planeternes Stilling paa Himlen i den Time, Barnet fødes; dog antages han at være imellem 17 og 20 Aar. Hanhar iøvrigt nydt Underviisning i en tamulisk Friskole i 9 Aar og ved de afholdte Examina røbet god Kundskab; ikke heller er han, uagtet han er en Hedning, aldeles ubekjendt med den christne Religions Hovedlærdomme, der i alle tamuliske Friskoler bibringes Børnene, idet de lære deels udvalgte Sprog af den hellige Skrift, deels et Uddrag af Luthers Katekismus paa tamulisk. Han vilde nægte at vide, at onde Gierninger paadrage Straf, dog erklærede han at vide at der var en Gud til, som ei fandt Behag i onde Handlinger, og sagde, at hans Skolemester i Skolen havde ladet ham læse i det Nye Testamente.